Γιώργος Μαντάνης

Ο Γιώργος Μαντάνης (Μυτιλήνη, 18 Σεπτεμβρίου 1966) είναι Έλληνας ακαδημαϊκός, επιστήμων ξύλου και καθηγητής στο Τμήμα Δασολογίας, Επιστημών Ξύλου και Σχεδιασμού του Πανεπιστημίου Θεσσαλίας. 

Είναι εκλεγμένο μέλος (FIAWS) στη Διεθνή Ακαδημία Επιστήμης Ξύλου "IAWS Fellows are wood scientists recognized for significant contributions to wood research; election denotes the highest scientific standards."  και τακτικό μέλος στην Ελληνική Γεωργική Ακαδημία, καθώς και συνεπιμελητής (co-editor) στο διεθνές επιστημονικό περιοδικό, Wood Material Science and Engineering.

 Βιογραφία 
Γεννήθηκε το 1966 στη Μυτιλήνη και μεγάλωσε στο χωριό Στύψη της Λέσβου. Ολοκλήρωσε με άριστα τις εγκύκλιες σπουδές του στο Γενικό Λύκειο της Καλλονής το 1984 και εισήχθη στο Τμήμα Δασολογίας και Φυσικού Περιβάλλοντος στο Αριστοτέλειο Πανεπιστήμιο Θεσσαλονίκης, από όπου αποφοίτησε το 1989 με εξειδίκευση στην τεχνολογία ξύλου.

Το 1990 έλαβε υποτροφία McIntire–Stennis και εκπόνησε διδακτορικές σπουδές στις Ηνωμένες Πολιτείες Αμερικής υπό την επίβλεψη του καθηγητή Raymond A. Young στο Πανεπιστήμιο του Ουισκόνσιν στο Μάντισον. Πήρε το διδακτορικό δίπλωμα του το 1994, αφού πραγματοποίησε έρευνες για τη διόγκωση του ξύλου σε νερό και οργανικά αντιδραστήρια, οι οποίες έχουν υπερβεί σε διεθνή αναγνώριση τις 1.000 ετεροαναφορές παγκοσμίως.

Την περίοδο 1996-97 εργάστηκε ως τεχνολόγος ξύλου στο Ινστιτούτο Δασικών Ερευνών Θεσσαλονίκης, ενώ το χρονικό διάστημα 1998-2001 εργάστηκε ως ερευνητής στη χημική εταιρεία ACM Wood Chemicals Plc, σήμερα Chimar Hellas. 

Τον Οκτώβριο 2002 εκλέχθηκε αναπληρωτής καθηγητής και προϊστάμενος στο Τμήμα Σχεδιασμού και Τεχνολογίας Ξύλου - Επίπλου του πρώην ΤΕΙ Θεσσαλίας, όπου και υπηρέτησε μέχρι το 2019, συνεισφέροντας στην ακαδημαϊκή οργάνωση και λειτουργία του εν λόγω τμήματος. αφιέρωμα στην εφημερίδα "Η Ελευθερία" Λάρισας έρευνα αγοράς, του Γ. Μαντάνη Από τον Ιανουάριο 2019, υπηρετεί ως καθηγητής πρώτης βαθμίδας στο Πανεπιστήμιο Θεσσαλίας, στο Εργαστήριο Επιστήμης και Τεχνολογίας Ξύλου, με έδρα την Καρδίτσα.

 Έργο και διακρίσεις 
Έχει δημοσιεύσει περισσότερα από 80 επιστημονικά άρθρα σε έγκριτα περιοδικά και το ερευνητικό έργο του έχει αναγνωριστεί με 2.320 παραπομπές στη βάση Scopus και περίπου 3.480 παραπομπές στη βάση Google Scholar. Το διάστημα 2000-2002 ανέπτυξε δύο παγκόσμια διπλώματα ευρεσιτεχνίας.

Έργο του έχει δημοσιευτεί στον ελληνικό Τύπο και αρθρογραφεί για τη διάχυση του ξύλου"Τεχνικά άρθρα", του καθηγητή Δρ. Γεωργίου Ι. Μαντάνη & συνεργατών του, Πανεπιστήμιο Θεσσαλίας, πηγή: uth.gr ως οικολογικού υλικού στις κατασκευές, όπως και για θέματα παιδείας και επικαιρότητας. «Το ξύλο ως δομικό υλικό», Εισηγήσεις: Ιωάννης Κακαράς - Γιώργος Μαντάνης, Επιπλέον, ακαδημαϊκό και ερευνητικό έργο σχετιζόμενο με την τεχνολογία και την επιστήμη ξύλου - που υλοποιήθηκε από κοινού με συναδέλφους του - στα ελληνικά Ανώτατα Εκπαιδευτικά Ιδρύματα έχει αναγνωριστεί και δημοσιευτεί στα ελληνικά ΜΜΕ. «Σχεδιάζουν σήμερα τα έπιπλα του αύριο», της Έφης Τουφεξή, Θεσσαλικές Επιλογές (Μάιος 2013, εφημερίδα «Η Ελευθερία», Λάρισα)

Το 2018 επιλέχθηκε αναπληρωτής επιμελητής (co-editor) στο επιστημονικό περιοδικό, Wood Material Science and Engineering το οποίο δημοσιεύει θέματα της επιστήμης ξύλου και της μηχανικής του και έχει δείκτη απήχησης 2,2. Είναι επίσης κριτής στα επιστημονικά περιοδικά Holzforschung, European Journal of Wood and Wood Products, Wood Science and Technology. Τον Οκτώβριο 2020 σε μετα-έρευνα των Ioannidis κ.ά. στο περιοδικό PLOS Biology, το όνομά του συμπεριλήφθηκε επίσης στους καταλόγους Mendeley Data 2020 για τη διεθνή απήχηση του έργου του στις επιστήμες ξύλου. Σε μετα-έρευνα που δημοσιεύτηκε τον Οκτώβριο 2021, έγινε επίσης συμπερίληψη του ονόματός του στην Mendeley Data 2021https://data.mendeley.com/public-files/datasets/btchxktzyw/files/b3e31af2-054c-4b3a-b9c5-6fd9bf10557a/file_downloaded Authors single-year 2020, Mendeley Data 2021. για αναγνώριση της έρευνάς του το 2020. Την ίδια διάκριση έλαβε και για το ερευνητικό έργο του έτους 2021.

Τον Δεκέμβριο 2021, η Διεθνής Ακαδημία Επιστήμης Ξύλου (IAWS), η οποία έχει ως μέλη της διακεκριμένους ερευνητές ξύλου από όλο τον κόσμο, τον εξέλεξε ως fellow στα τακτικά μέλη της. Election of new fellows 2021: Prof. George I. Mantanis, Head of the Laboratory of Wood Science & Technology, Faculty of Forestry, Wood Sciences and Design, University of Thessaly, Karditsa, GR 43100, Greece, IAWS Bulletin (April 2022), p. 9. Τον Οκτώβριο 2023 σε έγκριτη μετα-έρευνα των Ioannidis κ.ά., το όνομα του Μαντάνη συμπεριλήφθηκε στη λίστα Elsevier Data 2022, στο ανώτερο 2% των ερευνητών όλων των εποχών για το ερευνητικό του έργο στην επιστήμη ξύλου. Την ίδια διεθνή διάκριση έλαβε τον Αύγουστο του 2024 για το αναγνωρισμένο ερευνητικό έργο του στην επιστήμη και τεχνολογία ξύλου,  όπως επίσης και τον Σεπτέμβριο 2025. Τον Φεβρουάριο 2026 εξελέγη τακτικό μέλος στην Ελληνική Γεωργική Ακαδημία για το έργο του στην επιστήμη ξύλου.- Δύο μέλη ΔΕΠ του Πανεπιστημίου Θεσσαλίας εξελέγησαν Τακτικά Μέλη της Ελληνικής Γεωργικής Ακαδημίας.

 Προσωπική ζωή 
Ζει μόνιμα στην Καρδίτσα από το 2002. Είναι παντρεμένος με την φιλόλογο Παρασκευή Ζούγρου και μαζί έχουν δύο παιδιά, τον Ιγνάτιο και τον Αντώνιο.

 Εργογραφία 
 "Δομή, χαρακτηριστικά και ιδιότητες του ξύλου, των Γ. Μαντάνη & Ι. Κακαρά (Δεκέμβριος 2023)
 «Αναγνώριση ξύλου», Πανεπιστήμιο Θεσσαλίας (Νοέμβριος 2023)
 «Ιδιότητες ξύλου», Πανεπιστήμιο Θεσσαλίας (Οκτώβριος 2022)
 «Δομή ξύλου», Πανεπιστήμιο Θεσσαλίας (Ιούνιος 2022)
 «Πετυχημένες Ιστορίες Αποφοίτων», ΤΕΙ Θεσσαλίας (Ιούνιος 2016)
 «Οδηγός Επαγγέλματος Σχεδιαστή & Τεχνολόγου Ξύλου και Επίπλου», ΤΕΙ Λάρισας (Ιούνιος 2007)
 «Τεχνολογία ξύλου - Μετρήσεις», Οργανισμός Εκδόσεως Διδακτικών Βιβλίων (Αύγουστος 2004)

 Εξωτερικοί σύνδεσμοι 
 Google Scholar
 ResearchGate
 "Ξύλο & ξύλινες κατασκευές" διάλεξη (2021) 
 "Καινοτομικά προϊόντα του ξύλου" διάλεξη (2022) 
 Τεχνικά άρθρα για το ξύλο ακαδ/κός ιστότοπος
 "Οι εμπρηστές των δασών και οι ηθικοί αυτουργοί της καταστροφής", πηγή: kathimerini.gr
 "Η σιωπηλή κρίση του ελληνικού πανεπιστημίου", πηγή: kathimerini.gr

 Παραπομπές 

Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες επιστήμονες
Κατηγορία:Καθηγητές Πανεπιστημίου Θεσσαλίας
Κατηγορία:Έλληνες επιστήμονες ξύλου
Κατηγορία:Διεθνής Ακαδημία Επιστήμης Ξύλου
Κατηγορία:Μέλη της Ελληνικής Γεωργικής Ακαδημίας